Rikunarita-ORG/Wikinium huggingface dataset:
# Chaira abisal

As **chairas abisais** son zonas chairas ou de pendente moi suave do fondo da conca oceánica profunda. Están entre as zonas da Terra máis chairas e suaves, e entre as menos exploradas. As chairas abisais supón aproximadamente o 40% do fondo do océano e a súa profundidade oscila entre os 2.200 e os 5.500 m. Adoitan quedar entre o pé do noiro continental e unha dorsal oceánica ou unha fosa.

Son as principais zonas de sedimentación do planeta; baixo a capa de sedimentos, atópase a codia oceánica, formada por silicatos magnésicos que compón rocas de tipo basáltico. Estas rocas teñen a súa orixe nas dorsais oceánicas, pola solidificación do magma que por elas aflora á superficie, e destrúense nas zonas de subdución, xunto aos continentes, onde se introducen de novo no magma.

Entre os escasos elementos destacados do relevo das chairas abisais atópanse:

-**Monte volcánico**: monte submarino formado pola acumulación de materiais provenientes dunha erupción volcánica.

-**Illa volcánica**: monte volcánico que, polas súas dimensións, chega a emerxer da superficie do mar formando unha illa.

-**Guyot**: estrutura tabular submarina cuxo orixe non está claro; considérase que poden tratarse de illas volcánicas que foron erosionadas ao estar emerxidas, quedando así a súa cima plana, e volveron afundirse no fondo do mar.

Á chaira abisal non chega a luz do sol; consecuentemente, apenas si alberga vida, esta está formada por bacterias quimiosintéticas (que non realizan a fotosíntese senón un proceso análogo desencadeado polos produtos gasosos provenientes do subsolo en zonas volcánicas) e algúns animais invertebrados (p.ex. vermes) e vertebrados (algúns peixes).
Os peixes abisais están dotados de bocas grandes e, debido á falta de luz, non cazan senón que tenden trampas ás presas potenciais; para iso, moitos sérvense da bioluminescencia, posuíndo apéndices luminosos que chaman a atención das presas de modo que estas achéganse a eles, sendo atrapadas entón pola mencionada boca de gran tamaño.
# Tarxeta

Con **tarxeta** podemos referirnos a:

* Unha tarxeta intelixente é unha tarxeta que inclúe un chip no que se pode almacenar información.
* Unha tarxeta de banda magnética é un tipo de tarxeta capaz de almacenar datos modificando o magnetismo da súa banda.
* Unha tarxeta de proximidade contén unha pequena cantidade de información que pode ser lida sen necesidade de contacto físico co dispositivo lector.
* Unha tarxeta de crédito, ou a unha tarxeta de débito, tarxetas de plástico que serven para realizar compras.
* Unha tarxeta de felicitación, tarxetas de papel entregadas en ocasións especiais.
* Unha tarxeta perforada, un antigo sistema de almacenamento de datos.
* Unha tarxeta de negocios, pequena tarxeta coa información de contacto dunha persoa ou empresa.
* Unha tarxeta sanitaria, empregada para identificar ao paciente.
* Tarxetas de penalización por incumprir as regras do xogo, utilizadas en distintos deportes. Exemplo: tarxeta amarela, tarxeta vermella.
* Unha tarxeta SIM, tarxeta intelixente que identifica ao subscritor dun servizo de telefonía móbil.

Na placa base dun ordenador atopamos distintas placas con circuítos impresos:

* A tarxeta gráfica, ou tarxeta de vídeo, encargada de xerar a información visual presentada na pantalla do ordenador.
* A tarxeta de rede, que permite a un ordenador conectarse a unha rede informática.
* A tarxeta de son, que transforma a información que lle chega do microprocesador en son.
* A tarxeta de Nadal, coa que se felicitan as festa de Nadal.
# Alisio

Circulación xeral na atmosfera terrestre. A célula de Hadley subtropical, a célula de Ferrell e a célula polar. Os **ventos alisios** proveñen das latitudes subtropicais, sopran en dirección ó ecuador e son desviados cara ao oeste polo efecto da rotación terrestre.
Os **alisios** son ventos que percorren a franxa ecuatorial e sopran de maneira relativamente constante no verán e algo menos no inverno, en dirección de nordeste a suroeste no hemisferio norte, e de sueste a noroeste no hemisferio sur.

## Características

Circulan entre os trópicos, dende os 30-35º de latitude cara ao ecuador. Diríxense dende as altas presións subtropicais, cara ás baixas presións ecuatoriais. O movemento de rotación da Terra desvía aos Alisios cara ao oeste, e por iso sopran do nordés ao suroeste no hemisferio norte e do sueste cara ao noroeste no hemisferio sur. As épocas nas que os alisios sopran con menor intensidade constituían un perigo para os primeiros viaxes de veleiros cara ao continente americano formándose épocas de calma do vento que impedían avanzar aos veleiros.

No ecuador prodúcese un ascenso masivo do aire quente, orixinando unha zona de baixas presións que vén sendo ocupada por outra masa de aire que proporcionan os alisios. As masas de aire quente que ascenden, vanse arrefriando paulatinamente e diríxense a bastante altura en sentido contrario aos alisios, cara ás latitudes subtropicais, de onde proceden estes. Os ventos alisios forman parte da circulación de Hadley que transporta a calor dende as zonas ecuatoriais ata as subtropicais substituíndo o aire quente por aire máis frío das latitudes superiores. A rotación terrestre é a que produce a desviación cara a poñente destes ventos, desviación que se coñece como a forza ou efecto de Coriolis, cuxo nome procede de Gaspard Coriolis, un científico francés que describiu os mecanismos deste proceso.

## Véxase tamén

### Ligazóns externas

* Os ventos alisios *(en francés)*
# Damocloide

Os **damocloides** son planetas menores do Sistema Solar como 5335 Damocles e 1996 PW que pertencen á familia Halley ou teñen períodos longos con grandes órbitas excéntricas típicas dos cometas periódicos coma o Halley, mais sen mostrar unha cola. David Jewitt define damocloide como un obxecto cun parámetro de Tisserand relativo a Xúpiter TJ ≤ 2. Isto pode definirse como (q < 5.2 AU, a > 8.0 AU, e excentricidade e > 0.75) ou i > 90 graos, mais esta definición que non se fixa en Xúpiter exclúe obxectos como (127546) 2002 XU93, 2003 WG166 e 2004 DA62.

Usando o parámetro de Tisserand (T-Xúpiter ≤ 2) existen noventa e seis candidatos a damocloides. Destes, setenta e catro teñen arcos de observación orbital maiores de trinta días, o que produce órbitas razoablemente decentes. O seu raio medio é de oito quilómetros asumindo un albedo de 0,04. Medíronse os albedos dos catro damocloides e están entre os obxectos coñecidos máis escuros do Sistema Solar. Os damocloides teñen cor avermellada, pero non tanto como a maioría dos obxectos do cinto de Kuiper ou os centauros.

Outros damocloides son 2013 BL76, 2012 DR30, 2008 KV42, (65407) 2002 RP120 e 20461 Dioretsa. Obxectos retrógrados como o cometa Halley e o damocloide (343158) 2009 HC82 poden ter velocidades relativas á terra de 81 km/s (290 000 km/h).

## Orixe

Pénsase que os damocloides poden ser núcleos de cometas do tipo Halley que perderon os materiais volátiles debido á desgasificación e se converteron en cometas dormentes. Eses cometas probablemente se orixinaron na nube de Oort. Esta hipótese está reforzada polo feito de que algúns obxectos que se cría que eran damocloides (e que foron clasificados provisionalmente como planetas menores) mostraron despois unha cola cometaria e confirmouse que eran cometas. Este foi o caso de C/2001 OG108 (LONEOS), C/2002 CE10 (LINEAR), C/2002 VQ94 (LINEAR) e C/2004 HV60 (Spacewatch). Outro indicativo da orixe cometaria é o feito de teren algúns damocloides órbitas retrógradas, a diferenza doutros planetas menores. Os obxectos cunha inclinación de entre noventa e cento oitenta graos teñen órbita retrógrada e oposta á doutros obxectos.

## Notas

## Véxase tamén

### Outros artigos

* Cometa extinto

### Ligazóns externas

* Jewitt, David. "A first look at the Damocloids" (PDF).
# Constitución do Reino Unido

| *Constitución do Reino Unido* |
| --- |
|

|  |
| --- |
|  Instancia de
constitución  |

 |
|

| Localización |
| --- |
|  País
 Reino Unido  |

 |
|

| Códigos e identificadores |
| --- |
|

|  |  |
| --- | --- |
| VIAF | 176736738  |
| Freebase | /m/01g26k  |

 |

 |
|

| Fontes e ligazóns |
| --- |
|  Descrito pola fonte
* *Dicionario Enciclopédico Granat* "Q113677287 "
* *The United Kingdom constitution – a mapping exercise (en)*
 |

 |
| Wikidata C:Commons |

A **Constitución do Reino Unido** (*Constitution of the United Kingdom*) é o conxunto de leis e principios baixo os cales o Reino Unido é gobernado. Non é constituído dun único documento constitucional, como o é, por exemplo, a Constitución dos Estados Unidos. É, moitas veces, dito que o país ten unha constitución "non escrita", "non codificada" ou *de feito* ("na práctica"). A maior parte da constitución británica existe na forma escrita de leis, xurisprudencia, tratados e convencións.

O alicerce da constitución británica ten sido, tradicionalmente, a soberanía parlamentaria, segundo a cal os estatutos son aprobados polo Parlamento do Reino Unido, suprema e última fonte de dereito. Isto significa que os membros do parlamento poden mudar a constitución simplemente ó aprobar novas leis. Porén, membros da Unión Europea teñen dificultado nese principio. O Decreto das Comunidades Europeas de 1972 coloca o Reino Unido baixo todas as leis da Unión Europea (e desabilita calquera disposicións acerca dos seus propios conflitos), o que pasa tamén cos outros estados-membros.

## Notas
# Transformador xerativo preadestrado

| Transformador xerativo preadestrado |
| --- |
|

|  |
| --- |
|  |

 |
|

|  |
| --- |
| Despregar
 Subclase de
modelo de linguaxe de grande escala aprendizaxe automática transformador intelixencia artificial xerativa intelixencia artificial  |
| Despregar
 Composto por
 OpenAssistant  ChatGPT  Auto-GPT (pt)   Microsoft Copilot DALL-E GPT-2 GPT-3 GPT-4 OpenAI Codex (pt)  GPT-1 GPT-J Modelo de fundación  |

 |
| Wikidata |

Un **transformador xerativo pre-adestrado**, do inglés generative pre-trained transformer (**GPT**), é un tipo de modelo de linguaxe grande (LLM) que é amplamente utilizado en chatbots de intelixencia artificial xerativa. Os GPT están baseados nunha arquitectura de aprendizaxe profunda chamada transformador. Están pre-adestrados en grandes conxuntos de datos de contido non etiquetado, e poden xerar novos contidos.

OpenAI foi a primeira empresa en aplicar o *generative pre-training* (GP), adestramento previo xerativo, á arquitectura do transformador, introducindo o modelo GPT-1 en 2018. Dende entón, a empresa lanzou moitos modelos GPT máis grandes. O popular chatbot ChatGPT, lanzado a finais de 2022 (usando GPT-3.5), foi seguido por moitos chatbots da competencia que usaron os seus propios modelos "GPT" para xerar texto, como Gemini, DeepSeek ou Claude.

Os GPT úsanse principalmente para xerar texto, pero pódense adestrar para xerar outros tipos de datos. Por exemplo, GPT-4o pode procesar e xerar texto, imaxes e son. Para mellorar o rendemento en tarefas complexas, algúns GPT, como OpenAI o3, dedican máis tempo a analizar o problema antes de xerar unha saída e denomínanse modelos de razoamento. En 2025, lanzouse GPT-5 cun router que selecciona automaticamente se se usa un modelo de razoamento máis rápido ou máis lento en función da tarefa.

## Notas
# K-pop

| K-pop |
| --- |
|

|  |
| --- |
|  Nome orixinal    **케이팝** (ko)    |

 |
|

|  |  |
| --- | --- |
|

|  |
| --- |
|  |

 |

 |
|

|  |  |  |  |
| --- | --- | --- | --- |
|

|  |
| --- |
|  |

|  |
| --- |
|  |

|  |
| --- |
|  |

* Esquematismo
* Imaxe
* Fotomontaxe
 |

 |
|

|  |
| --- |
| Despregar
 Instancia de
escena musical subcultura xénero musical  |
|  Subclase de
A-pop (en)  Música da Coreia do Sul (pt)   |

 |
|

| Implicados |
| --- |
|  Mantido por
WikiProject Korean Entertainment (en)   |
|  Practicado por
ídolo de K-pop (pt)   |

 |
|

| Datas |
| --- |
|  Fundación / creación
1990  |

 |
|

| Localización |
| --- |
|  País de orixe
 Corea do Sur  |
|  Mapas

|  |  |
| --- | --- |
|

|  |
| --- |
|  |

 |

 |

 |
|

| Códigos e identificadores |
| --- |
|

|  |  |
| --- | --- |
| Freebase | /m/02yh8l  |

 |

 |
| Wikidata C:Commons |

O **K-pop** (/keɪ pɔp/; en hangul, 케이팝; romanización revisada do coreano, *keipap*; do inglés *Korean pop* "música pop coreana") é un xénero musical popular surcoreano. Inclúe diferentes estilos de música dance, electropop, hip hop ou R&B contemporáneo. A revista *Billboard* ten unha categoría específica para K-pop.

Grazas á Internet, o K-pop é accesible en moitos países e foi descuberto para o gran público. É popular sobre todo entre os mozos. O K-pop non é só música, xerou unha subcultura propia.

## Algúns artistas do xénero destacados

Lista parcial de músicos ou grupos do K-pop

* æspa
* Ateez
* BTS
* 2NE1
* B.A.P
* Beast
* BoA
* Big Bang
* Block B
* EXO
* Girls' Generation
* HyunA
* Infinite
* Itzy
* IVE
* Iz\*one
* Kara
* Kiss of Life
* Lesserafim
* Loona
* PSY
* SHINee
* Stray Kids
* Super Junior
* SuperM
* T-ara
* TVXQ
* Wonder Girls

## Notas

## Véxase tamén

### Outros artigos

* J-pop

### Ligazóns externas

* K-POP Official YouTube Channel (Canle oficial do K-pop no YouTube)
* *Billboard Korea* K-Pop Hot 100Arquivado 09 de outubro de 2014 en Wayback Machine. - Billboard.com

---

|  |  |
| --- | --- |
|  |  *Este artigo sobre música é, polo de agora, só un bosquexo. Traballa nel para axudar a contribuír a que a Galipedia mellore e medre.*  *Existen igualmente outros artigos relacionados con este tema nos que tamén podes contribuír.* |

---
# Segunda guerra fría

| Segunda guerra fría |
| --- |
|

|  |
| --- |
|  |

 |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
guerra fría  |
|  Subclase de
risco político  |
|  Composto por
 guerra ruso-ucraína  |
|  Causado por
guerra de Corea  |

 |
|

| Características |
| --- |
| Despregar
 Aspecto de
relações internacionais da Rússia (pt)  relações entre Organização do Tratado do Atlântico Norte e Rússia (pt)  Relações entre China e Rússia (pt)  relações internacionais da China (pt)  relações exteriores dos Estados Unidos (pt)  relações entre Estados Unidos e Rússia (pt)   |

 |
|

| Datas |
| --- |
|  Data de comezo
década de 2010  |

 |
|

| Historia |
| --- |
|  Precedido por
 era posterior á Guerra Fría  |

 |
|

| Localización |
| --- |
|  Localización
 Terra  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/011l309l  |

 |

 |
| Wikidata C:Commons |

A **Segunda Guerra Fría** é un concepto amosado por Joseph Stroupe para describir as relacións internacionais para o dominio das materias primas en todo o planeta Terra. Segundo Stroupe os bandos son os mesmos que na Guerra Fría pero con cambios, xa que desta vez Rusia e a China están aliadas e desapareceu a guerra ideolóxica e apareceron novos actores como o terrorismo islámico e a emerxencia de certos países antes considerados terceiromundistas.

Mapa de localización das tres superpotencias da hipotética segunda guerra fría: Estados Unidos de América, Rusia e a China.
## Novos escenarios

* Oriente Medio: Os movementos das potencias dentro de Oriente medio converxen cara ao dominio do petróleo, o que unido ao sentimento do pobo árabe consegue unha realidade explosiva que unido á inestabilidade dos países da zona provoca estalidos, por un lado a primavera árabe e do outro lado o terrorismo.
* Europa Oriental: A Unión Europea xunto á OTAN e o escudo antimisís provoca o receo de Rusia, que ve como vai quedando rodeada. Nesta zona estalaron os conflitos de Ucraína e de Osetia do Sur.
* Península de Corea: As tensións seguen sendo as mesmas que na guerra fría cos mesmos actores e a mesma tensión entre eles.
* América Latina: Ao igual que na Europa do leste o "patio de atrás" de Norteamérica séguese movendo unha guerra ideolóxica, entre o veciño do norte e os países sureños, sobre todo Venezuela e Cuba. De máis importancia a primeira debido á súa riqueza en gas natural e petróleo.
* África: Neste eido, tradicionalmente dominado por Francia e Inglaterra, entrou China no seu mercado interno así como na firma de tratados comerciais.
# Symbian

| Symbian |
| --- |
|

|  |  |
| --- | --- |
|

|  |
| --- |
|  |

 |

 |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
sistema operativo móbil  |

 |
|

| Características |
| --- |
|  Linguaxe de programación
 C++  |
|  Plataforma
 ARM architecture x86  |
|  Licenza
licenza de propiedade  |

 |
|

| Implicados |
| --- |
|  Desenvolvedor/a
 Symbian Software (en)   Nokia Symbian Foundation  |

 |
|

| Datas |
| --- |
|  Fundación / creación
5 de xuño de 1998  |

 |
|

| Historia |
| --- |
|  Versións
Nokia Belle Feature Pack 2 (Nokia Donna)  |

 |
|

| Localización |
| --- |
|  País
 Bélxica  |

 |
|

| Códigos e identificadores |
| --- |
|

|  |  |
| --- | --- |
| VIAF | 179991891  |
| Freebase | /m/0bbv\_rf  |

 |

 |
|

| Fontes e ligazóns |
| --- |
|  Páxina WEB
symbian.org  |

 |
| Wikidata C:Commons |

**Symbian** é un sistema operativo creado para funcionar nos teléfonos móbiles "multimedia" con soporte para cámaras fotográficas MMS, wireless ou rede sen fíos, e bluetooth entre outras funcións.

Este sistema operativo está predominantemente baseado nun ambiente gráfico sinxelo. Actualmente emprégase na maioría dos recentes modelos de teléfonos móbiles dos grandes fabricantes.

## Historia

Symbian é un consorcio de varias empresas, fundado en 1998 e en plena actividade ata o día de hoxe. Actualmente fan parte do consorcio as empresas Nokia, Siemens AG, Samsung, Ericsson, SonyEricsson e Panasonic. As empresas non pertencentes ao consorcio poden licenciar o sistema operativo para empregalo nos seus produtos, xa que ao ser un sistema totalmente modular, permite que cada empresa cree a súa propia interface.

## Vantaxes

* É un sistema operativo aberto e de baixo custo (En torno os 3 € por aparello)
* Posúe recursos para xestionar e utilizar pouca batería e memoria
* Permite a instalación de software de terceiros
* Baséase en patróns de comunicación e datos.
* Dispón de mecanismos que aseguran a transferencia e o almacenamento dos datos
* Aproveita ben as áreas do aparello (Memoria RAM, microprocesador, procesador gráfico etc.)

## Plataforma para desenvolvemento

Symbian permite o desenvolvemento de aplicacións en diversas linguaxes de programación:

* Symbian C/C++
* JavaME
* FlashLite
* Perl
* Python
* Ruby
* Lua

## Véxase tamén

### Ligazóns externas

* Web oficial
# Linguas turcas

| Linguas turcas |
| --- |
|

|  |
| --- |
|  Instancia de
familia lingüística  |
|  Subclase de
linguaxe humana linguas altaicas  |
|  Composto por
 linguas turcas comúns Linguas ogúricas  |
|  Estudado por
turcoloxía  |
|  Lista do elemento
list of Turkic languages (en)   |

 |
|

| Características |
| --- |
|  Tipoloxía lingüística
lingua aglutinante suxeito obxecto verbo  |

 |
| Clasificación lingüística |
|
linguaxe humana  |
|

| Cifras e dimensións |
| --- |
|

|  |  |
| --- | --- |
|

|  |
| --- |
|  Número de falantes    300.000.000  |

 |

 |

 |
|

| Localización |
| --- |
|  Mapas

|  |  |
| --- | --- |
|

|  |
| --- |
|  |

 |

 |

 |
|

| Códigos e identificadores |
| --- |
|

|  |  |
| --- | --- |
| Freebase | /m/07d1d  |
| Thesaurus do NCI | C161847  |
| IETF | trk  |

 |

 |
|

| Fontes e ligazóns |
| --- |
| Despregar
 Descrito pola fonte
* *Dicionario Enciclopédico Brockhaus e Efron* "Q24497231 "
 |

 |
| Wikidata C:Commons |

As **linguas turcas** son unha familia de linguas composto polo menos por 35 linguas, faladas polos pobos turcos dende o suroeste de Europa e o Mediterráneo até Siberia e o oeste da China. As linguas turcas xurdiron na rexión do leste de Asia e espalláronse cara ó oeste da China e de Mongolia, onde se cre que se falou o prototurco hai 2 500 anos, dende onde se expandiu cara a Asia central e mais ó oeste no primeiro milenio.

As lingua turcas son faladas como lingua nativa por preto de 170 millóns de persoas, e o número total de falantes turcos, incluíndo os falantes como segunda lingua, é de máis de 200 millóns. A lingua con maior número de falantes da familia é o turco, falado principalmente en Anatolia e os Balcáns, representando o 40% de tódolos falantes de linguas turcas.

## Notas

---

|  |  |
| --- | --- |
|  |  *Este artigo sobre lingüística é, polo de agora, só un bosquexo. Traballa nel para axudar a contribuír a que a Galipedia mellore e medre.*  *Existen igualmente outros artigos relacionados con este tema nos que tamén podes contribuír.* |

---
# Lista de lagos por continente

Esta é unha lista de lagos importantes, por continente.

### África

Lago Victoria desde as beiras do Speke Resort en Kampala, Uganda.
* Grandes lagos Africanos
	+ Lago Vitoria
	+ Lago Tanganica
	+ Lago Alberte
	+ Lago Eduardo
	+ Lago Kivu
	+ Lago Niassa
* Lago Turkana

### Antártida

* Lago Vostok

### Asia

* Mar de Aral
* Mar Caspio
* Mar Morto
* Lago Baikal

### Europa

Lago Constanza.
* Lago Balaton
* Lago Como
* Lago Constanza
* Lago Léman
* Lago Trasimeno
* Lago Ness
* Lago Ladoga
* Lago Onega

### América do Norte

Faro no lago Eire.
* Grandes Lagos
	+ Lago Erie
	+ Lago Huron
	+ Lago Ontario
	+ Lago Superior
	+ Lago Michigan
* Gran Lago Salgado
* Lago Winnipeg

### América Central

* Lago Cocibolca
* Lago Xolotlán
* Lago Izabal
* Lago Atitlán
* Lago Ilopango
* Lago de Coatepeque

### América do Sur

* Lago Titicaca

---

|  |  |
| --- | --- |
|  |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.*  *Existen igualmente outros artigos relacionados con este tema nos que tamén podes contribuír.* |

---
# Raposo ártico

| Raposo ártico |
| --- |
| *Vulpes lagopus* Carl von Linné **1758**  |
|

|  |
| --- |
|  |
|  |

 |
|

|  |  |  |
| --- | --- | --- |
|

|  |
| --- |
|  |

|  |
| --- |
|  |

 |

 |
|

|  |
| --- |
|  Instancia de
taxon  |
|  Categoría taxonómica
especie  |
|  Combinación orixinal
*Canis lagopus*  |
|  Sinónimo taxonómico
*Alopex lagopus* *Canis lagopus*  |

 |
|

| Características |
| --- |
|  Ciclo diurno
nocturno  |
|  Fonte de
raposo ártico  |

 |
|  Conservación
*Especie pouco preocupante* |
| Clasificación taxonómica |
|

|  |
| --- |
|  |
| **Superreino** | Holozoa |
| **Reino** | Animalia |
| **Filo** | Chordata |
| **Clase** | Mammalia |
| **Orde** | Carnivora |
| **Familia** | Canidae |
| **Tribo** | Vulpini |
| **Xénero** | Vulpes |
| **Especie** | **Vulpes lagopus**  (Linnaeus, 1758) Vulpes lagopus  |
|  |

 |
|

| Cifras e dimensións |
| --- |
|

|  |  |  |  |
| --- | --- | --- | --- |
|

|  |
| --- |
|  Forza da mordida    97  |
|  Duración máxima da vida    16,3 a  |
|  Período de xestación    52 d  |

 |

 |

 |
|

| Localización |
| --- |
|  Área de distribución
 Groenlandia  Noruega  Rusia  Suecia  Svalbard  Islandia  Canadá  Finlandia  Alasca Ártico  |
|  Mapas

|  |  |
| --- | --- |
|

|  |
| --- |
|  |

 |

 |

 |
|

| Códigos e identificadores |
| --- |
|

|  |  |
| --- | --- |
| Freebase | /m/0xp0  |
| OpenAlex | C2910633982  |
| ITIS | 622025  |
| OTT | 775766  |
| UICN | 899  |
| CoL | 7G4SC  |
| EOL | 46559217  |

 |

 |
|

| Fontes e ligazóns |
| --- |
|  Descrito pola fonte
* *Dicionario Enciclopédico Brockhaus e Efron* "Q24479759 "
* *Pequeno Dicionario Enciclopédico de Brockhaus e Efron* "Q24825571 "
 |

 |
| Wikidata G:Commons C:Commons |

O **raposo ártico** ou **raposo polar** (*Vulpes lagopus*) é un mamífero pertencente á familia dos cánidos.

## Características

Moi semellante o raposo común, mais adaptado ás condicións extremas do seu hábitat. A principal diferenza é o pelame, completamente branco no inverno, e un pardo agrisado no verán. Ademais é lixeiramente maior có raposo común e o fociño e orellas algo máis curtas. É un animal solitario, agás na época de reprodución. Adoita ser nómade durante o inverno, á procura do alimento. Este pode ser dende bagas e cogomelos ata lemmings, paxaros, ovos, peixes ou aves acuáticas. Non despreza a calaza, e mesmo ás veces segue ós osos polares para aproveitar os seus restos. Pouco medoño, pode aproximarse as vilas ou asentamentos humanos.

## Distribución

Sobre todo na tundra aberta, sen presenza de árbores. Tamén en zonas costeiras ou nas zonas xeadas do Ártico.

## Véxase tamén

### Outros artigos

* Camuflaxe para a neve

## Notas